Artyom Filiposyan. Artyom Filiposyan ( Filiposyan, 1988-yil 6-yanvarda tugʻilgan) – asli arman boʻlgan oʻzbek professional futbolchisi, markaziy himoyachi vazifasini bajaradi. Futbolchilik faoliyati. Klub. Futbolchilik faoliyatini Muborakning „Mash’al“ klubida boshlagan. Ikki mavsumdan soʻng Qarshining „Nasaf“ klubiga oʻtib, uch mavsum davomida oʻynagan. 2011-yilda Nasaf klubi safida OFK kubogi gʻolibi, Oʻzbekiston Ligasi va Oʻzbekiston kubogi sovrindori boʻlgan. 2011-yilning 14-dekabrida „Bunyodkor“ Filiposyan bilan shartnoma imzolaganini elon qilgan. 2014-yilning fevralida Filiposyan Xitoy Superligasi vakili Liaoning Vuvin bilan shartnoma imzolagan. 2014-yilning 1-iyul kuni Toshkentning „Lokomotiv“ klubi bilan 6 oylik shartnoma imzolagan. 2016-yilda „Buxoro“ futbol klubi bilan shartnoma izmolagan. 2018-yilning dekabr oyida Tailandning Prachuap klubi bilan shartnoma imzolagan. Tailand birinchi divizionida 29 ta oʻyinida ishtirok etgan. 2020-yilgi mavsum boshida Indoneziya chempionatida ishtirok etuvchi Bogordan TIRA-Persikabo jamoasi bilan shartnoma imzolagan. 2021-yil boshida u Tailanddagi sobiq klubi PT Prachuap jamoasiga qaytgan. 2023-yil yozgi transfer oynasida „Qoʻqon 1912“ jamoasi bilan shartnoma imzolagan. Xalqaro. Artyom 2009-yili terma jamoada debyut qilgan. 2011-yilgi Osiyo Kubogida ishtirok etuvchi yakuniy tarkibga murabbiy Vadim Abramov tomonidan kiritilgan.